

VLADA REPUBLIKE HRVATSKE

Zagreb, 11. veljače 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjeni i dopunama Uredbe o unutarnjem ustrojstvu Ministarstva kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 54. stavka 1. Zakona o sustavu državne uprave ("Narodne novine", broj 66/19.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2021. donijela

**U R E D B U**

**o izmjeni i dopunama Uredbe o unutarnjem ustrojstvu**

**Ministarstva kulture i medija**

**Članak 1.**

 U Uredbi o unutarnjem ustrojstvu Ministarstva kulture i medija ("Narodne novine", broj 97/20.), u članku 39. stavku 2. iza točke 5.2. dodaje se točka 5.3. koja glasi:

 "5.3. Sektor za upravljanje rizicima i provedbu programa zaštite kulturne baštine".

**Članak 2.**

 Iza članka 49. dodaju se naslovi iznad članaka te članci 49.a, 49.b i 49.c koji glase:

"5.3. Sektor za upravljanje rizicima i provedbu programa zaštite kulturne baštine

Članak 49.a

 Sektor za upravljanje rizicima i provedbu programa zaštite kulturne baštine obavlja poslove koji se odnose na pripremu, provedbu i praćenje programa iz područja upravljanja rizicima i zaštite kulturne baštine financiranih sredstvima Fonda solidarnosti Europske unije i Fonda za oporavak i otpornost i iz drugih izvora financiranja; surađuje u izradi strateških i operativnih dokumenata iz djelokruga Sektora te upravlja i kontrolira njihovu provedbu; prati nacionalne i međunarodne propise i dokumente iz svoga djelokruga; surađuje s ostalim ustrojstvenim jedinicama Ministarstva, drugim nadležnim tijelima državne uprave, odnosno javnopravnim tijelima iz područja zaštite kulturne baštine; surađuje s drugim provedbenim tijelima na nacionalnoj i međunarodnoj razini te koordinira provedbu programa u skladu s nacionalnim i međunarodnim propisima; obavlja i druge poslove iz svoga djelokruga.

 U Sektoru za upravljanje rizicima i provedbu programa zaštite kulturne baštine ustrojavaju se:

5.3.1. Služba za upravljanje rizicima i pripremu i provedbu programa zaštite kulturne baštine

5.3.2. Služba za praćenje upravljanja rizicima i programa zaštite kulturne baštine.

5.3.1. Služba za upravljanje rizicima i pripremu i provedbu

programa zaštite kulturne baštine

Članak 49.b

 Služba za upravljanje rizicima i pripremu i provedbu programa zaštite kulturne baštine obavlja poslove koji se odnose na pripremu i provedbu kratkoročnih i dugoročnih programa iz područja upravljanja rizicima i zaštite kulturne baštine financiranih sredstvima Fonda solidarnosti Europske unije i Fonda za oporavak i otpornost i iz drugih izvora financiranja; utvrđuje mjere za provedbu prioriteta ulaganja zaštite i upravljanja rizicima na kulturnoj baštini te razvija uvjete za njihovu provedbu; izrađuje metodologiju i potrebnu dokumentaciju, priprema pojedine postupke dodjele bespovratnih sredstava, uključujući, ako je primjenjivo, programe potpore, pokreće poziv na dostavu projektnih prijedloga te informira javnost o namjeni i korištenju sredstava u okviru postupaka dodjele iz svoje nadležnosti; sudjeluje u odabiru projekata i ugovaranja; izrađuje priručnike o internim procedurama i odgovarajućem revizijskom tragu; izrađuje odluku o financiranju; priprema ugovore o dodjeli bespovratnih sredstava; upravlja rizicima tijekom provedbe; provodi mjere informiranja i vidljivosti; održava stalnu stručnu komunikaciju i suradnju s relevantnim ustrojstvenim jedinicama Ministarstva i drugim relevantnim dionicima u provedbi programa i projekata; prati nacionalne i međunarodne propise i dokumente iz svoga djelokruga; čuva dokumente i evidencije o provedbi funkcija radi osiguravanja odgovarajućeg revizijskog traga, te obavlja i druge poslove iz svoga djelokruga.

5.3.2. Služba za praćenje upravljanja rizicima i programa zaštite kulturne baštine

Članak 49.c

 Služba za praćenje upravljanja rizicima i programa zaštite kulturne baštine obavlja poslove koji se odnose na praćenje i analizu uspješnosti iz područja upravljanja rizicima i programa zaštite kulturne baštine financiranih sredstvima Fonda solidarnosti Europske unije i Fonda za oporavak i otpornost i iz drugih izvora financiranja; provodi aktivnosti prognoziranja i praćenja plaćanja; odobrava i osigurava isplatu javnih sredstava korisnicima; vodi evidenciju isplata korisnicima; priprema odluke o povratu, vodi evidencije o povratima i prati izvršavanje odluka, prati ostvarenje pokazatelja projekata, prikuplja potrebne informacije koje se odnose na upravljanje, praćenje, provedbu i vrednovanje iz svoje nadležnosti; prikuplja potrebne informacije i pribavlja mišljenja nadležnih tijela u planiranju proračuna koje je povezano s korištenjem i kontrolom korištenja Fonda solidarnosti Europske unije i Fonda za oporavak i otpornost i drugih izvora financiranja; izrađuje priručnike o internim procedurama i odgovarajućem revizijskom tragu; surađuje s relevantnim ustrojstvenim jedinicama Ministarstva i drugim relevantnim dionicima u provedbi projekata i programa; sudjeluje u poslovima upravljanja rizicima i nepravilnostima; obavlja poslove informiranja i vidljivosti; prati nacionalne i međunarodne propise i dokumente iz svoga djelokruga; čuva dokumente i evidencije o provedbi funkcija radi osiguravanja odgovarajućeg revizijskog traga, te obavlja i druge poslove iz svoga djelokruga.".

**Članak 3.**

 Okvirni broj državnih službenika i namještenika Ministarstva kulture i medija, prikazan u tablici koja je sastavni dio Uredbe o unutarnjem ustrojstvu Ministarstva kulture i medija ("Narodne novine", broj 97/20.), zamjenjuje se Okvirnim brojem državnih službenika i namještenika Ministarstva kulture i medija koji je prikazan u tablici u prilogu ove Uredbe i njezin je sastavni dio.

**Članak 4.**

 Ministar kulture i medija, uz prethodnu suglasnost tijela državne uprave nadležnog za službeničke odnose, uskladit će Pravilnik o unutarnjem redu Ministarstva kulture i medija s odredbama ove Uredbe u roku od 30 dana od dana njezina stupanja na snagu.

**Članak 5.**

 Ova Uredba stupa na snagu osmoga dana od dana objave u "Narodnim novinama".

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**OKVIRNI BROJ DRŽAVNIH SLUŽBENIKA I NAMJEŠTENIKA**

**MINISTARSTVA KULTURE I MEDIJA**

|  |  |  |
| --- | --- | --- |
| **Redni broj** | **Naziv unutarnje ustrojstvena jedinice** | **Broj službenika i namještenika** |
|
| **1.** | **KABINET MINISTRA** | **10** |
| **2.** | **GLAVNO TAJNIŠTVO**  | 1 |
|   | **neposredno u Glavnom tajništvu, izvan sastava nižih ustrojstvenih jedinica** | 2 |
| 2.1. | Sektor za ljudske potencijale i javnu nabavu  | 1 |
| 2.1.1.  | Služba za razvoj i upravljanje ljudskim potencijalima  | 11 |
| 2.1.2.  | Služba za javnu nabavu  | 7 |
| 2.2.  | Sektor za informatizaciju i tehničke poslove  | 1 |
| 2.2.1. | Služba za informatizaciju | 7 |
| 2.2.2. | Služba za tehničke poslove | 13 |
| 2.3. | Sektor za normativne i upravno-pravne poslove | 1 |
| 2.3.1.  | Služba za normativne poslove u kulturi  | 8 |
| 2.3.2. | Služba za upravno-pravne poslove u kulturi | 1 |
| 2.3.2.1 | Odjel za upravno-pravne poslove  | 6 |
| 2.3.2.2. | Odjel za nadzor upravno-pravnih poslova | 5 |
| 2.4. | Sektor za financijske poslove, investicije, lokalni i područni (regionalni) razvoj | 1 |
| 2.4.1. | Služba za financiranje, investicije, lokalni i područni (regionalni) razvoj | 8 |
| 2.4.2. | Služba za računovodstvo | 8 |
|   | **Glavno tajništvo - ukupno** | **81** |
| **3.**  | **UPRAVA ZA RAZVOJ KULTURE I UMJETNOSTI** | 1 |
|   | **neposredno u Upravi, izvan sastava nižih ustrojstvenih jedinica** | 1 |
| 3.1.  | Sektor za razvoj kulture i umjetnosti | 1 |
|   | **neposredno u Sektoru, izvan sastava nižih ustrojstvenih jedinica** | 2 |
| 3.1.1.  | Služba za izvedbene umjetnosti | 1 |
| 3.1.1.1.  | Odjel za dramsku umjetnost, suvremeni ples i pokret | 5 |
| 3.1.1.2.  | Odjel za glazbu | 5 |
| 3.1.2. | Služba za vizualnu umjetnost | 7 |
| 3.1.3.  | Služba za knjigu i nakladništvo  | 7 |
| 3.2.  | Sektor za strateško planiranje i analitiku | 1 |
| 3.2.1. | Služba za strateško planiranje  | 7 |
| 3.2.2. | Služba za analitiku | 7 |
|   | **Uprava za razvoj kulture i umjetnosti - ukupno** | **45** |
| **4.** | **UPRAVA ZA MEĐUNARODNU KULTURNU SURADNJU I EUROPSKE POSLOVE** | 1 |
|   | **neposredno u Upravi, izvan sastava nižih ustrojstvenih jedinica** | 1 |
| 4.1. | Sektor za programe i projekte Europske unije | 1 |
| 4.1.1. | Služba za pripremu, provedbu, praćenje i vrednovanje programa i projekata Europske unije | 1 |
| 4.1.1.1. | Odjel za pripremu i provedbu programa i projekata Europske unije | 5 |
| 4.1.1.2. | Odjel za praćenje i vrednovanje programa i projekata Europske unije | 5 |
| 4.1.2. | Služba za razvoj i koordinaciju programa i projekata Europske unije | 5 |
| 4.2. | Sektor za međunarodnu kulturnu suradnju i europske poslove | 1 |
|   | **neposredno u Sektoru, izvan sastava nižih ustrojstvenih jedinica** | 2 |
| 4.2.1.  | Služba za bilateralnu i multilateralnu kulturnu suradnju  | 7 |
| 4.2.2.  | Služba za Kreativnu Europu | 5 |
| 4.2.3.  | Služba za UNESCO | 5 |
|   | **Uprava za međunarodnu kulturnu suradnju i europske poslove - ukupno** | **39** |
| **5.**  | **UPRAVA ZA ZAŠTITU KULTURNE BAŠTINE** | 1 |
|   | **neposredno u Upravi, izvan sastava nižih ustrojstvenih jedinica** | 5 |
| 5.1.  | Sektor za zaštitu kulturne baštine | 1 |
| 5.1.1.  | Služba zanepokretnu kulturnu baštinu | 1 |
| 5.1.1.1.  | Odjel za graditeljsku baštinu, krajolik i prostorno planske mjere zaštite | 8 |
| 5.1.1.2.  | Odjel za arheologiju | 5 |
| 5.1.2.  | Služba za pokretnu, etnografsku i nematerijalnu kulturnu baštinu | 1 |
| 5.1.2.1.  | Odjel za pokretnu kulturnu baštinu | 5 |
| 5.1.2.2.  | Odjel za etnografsku i nematerijalnu kulturnu baštinu | 5 |
| 5.2.  | Sektor za konzervatorske odjele i inspekciju | 1 |
|   | **neposredno u Sektoru, izvan sastava nižih ustrojstvenih jedinica** | 2 |
| 5.2.1.  | Konzervatorski odjel u Zagrebu | 18 |
| 5.2.2.  | Konzervatorski odjel u Bjelovaru | 6 |
| 5.2.3.  | Konzervatorski odjel u Krapini | 5 |
| 5.2.4.  | Konzervatorski odjel u Sisku | 5 |
| 5.2.5.  | Konzervatorski odjel u Osijeku | 18 |
| 5.2.6.  | Konzervatorski odjel u Slavonskom Brodu | 6 |
| 5.2.7.  | Konzervatorski odjel u Požegi | 8 |
| 5.2.8.  | Konzervatorski odjel u Varaždinu | 8 |
| 5.2.9.  | Konzervatorski odjel u Karlovcu | 9 |
| 5.2.10.  | Konzervatorski odjel u Puli | 13 |
| 5.2.11.  | Konzervatorski odjel u Rijeci | 20 |
| 5.2.12.  | Konzervatorski odjel u Gospiću | 5 |
| 5.2.13.  | Konzervatorski odjel u Zadru | 11 |
| 5.2.14.  | Konzervatorski odjel u Šibeniku | 10 |
| 5.2.15.  | Konzervatorski odjel u Splitu | 22 |
| 5.2.16.  | Konzervatorski odjel u Trogiru  | 5 |
| 5.2.17.  | Konzervatorski odjel u Dubrovniku | 17 |
| 5.2.18.  | Konzervatorski odjel u Imotskom | 6 |
| 5.2.19.  | Konzervatorski odjel u Vukovaru | 6 |
| 5.2.20.  | Služba za inspekcijske poslove zaštite kulturne baštine | 11 |
| 5.3. | Sektor za upravljanje rizicima i provedbu programa zaštite kulturne baštine | 1 |
| 5.3.1. | Služba za upravljanje rizicima i pripremu i provedbu programa zaštite kulturne baštine | 7 |
| 5.3.2. | Služba za praćenje upravljanja rizicima i programa zaštite kulturne baštine | 7 |
|   | **Uprava za zaštitu kulturne baštine - ukupno** | **259** |
| **6.**  | **UPRAVA ZA ARHIVE, KNJIŽNICE I MUZEJE** | 1 |
|   | **neposredno u Upravi, izvan sastava nižih ustrojstvenih jedinica** | 1 |
| 6.1.  | Sektor za arhivsku, knjižničnu i muzejsku djelatnost | 1 |
| 6.1.1.  | Služba za arhivsku i knjižničnu djelatnost | 7 |
| 6.1.2.  | Služba za muzejsku djelatnost  | 7 |
| 6.2.  | Sektor za digitalizaciju, dokumentaciju i registar | 1 |
| 6.2.1.  | Služba za digitalizaciju kulturne baštine  | 7 |
| 6.2.2.  | Služba za dokumentaciju i registar kulturnih dobara  | 1 |
| 6.2.2.1. | Odjel za dokumentaciju kulturne baštine | 7 |
| 6.2.2.2. | Odjel za registar kulturnih dobara | 5 |
|   | **Uprava za arhive, knjižnice i muzeje - ukupno** | **38** |
| **7.** | **UPRAVA ZA MEDIJE I RAZVOJ KULTURNIH I KREATIVNIH INDUSTRIJA** | 1 |
|   | **neposredno u Upravi, izvan sastava nižih ustrojstvenih jedinica** | 1 |
| 7.1.  | Sektor za medije | 1 |
| 7.1.1.  | Služba za razvoj medijskih politika i normativne poslove u medijima  | 5 |
| 7.1.2.  | Služba za web i Culturenet | 5 |
| 7.2.  | Sektor za audiovizualne djelatnosti i poticanje poduzetništva u kulturnim i kreativnim industrijama | 1 |
| 7.2.1.  | Služba za audiovizualne djelatnosti | 5 |
| 7.2.2.  | Služba za poticanje poduzetništva u kulturnim i kreativnim industrijama | 5 |
|   | **Uprava za medije i razvoj kulturnih i kreativnih industrija - ukupno** | **24** |
| **8.**  | **SAMOSTALNI SEKTOR ZA UNUTARNJU REVIZIJU** | **11** |
|   | **MINISTARSTVO KULTURE I MEDIJA - UKUPNO** | **507** |

**O b r a z l o ž e n j e**

Vlada Republike Hrvatske na sjednici održanoj 27. kolovoza 2020. godine donijela je Uredbu o unutarnjem ustrojstvu Ministarstva kulture i medija te se ovim prijedlogom predlaže izmjena i dopune uredbe o unutarnjem ustrojstvu radi ustrojavanja novog Sektora za upravljanje rizicima i provedbu programa zaštite kulturne baštine unutar Uprave za zaštitu kulturne baštine.

Zbog potresa koji je 22. ožujka 2020. godine pogodio Zagreb, Krapinsko-zagorsku i Zagrebačku županiju Hrvatski sabor na sjednici održanoj 11. rujna 2020. godine donio je Zakon o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije (NN broj 102/20). Također, s danom 29. prosinca 2020. godine svjedočili smo još jednom u nizu razornih potresa s epicentrom na području Sisačko-moslavačke županije koji je prouzročio ljudske žrtve i štete katastrofalnih razmjera posebno na područjima gradova Petrinje, Siska, Gline i okolnih mjesta te nanio nova i dodatna oštećenja građevina na već stradalim područjima u potresima iz ožujka ove godine. Potresima je između ostalog prouzročena i velika šteta na kulturnoj baštini, zgradama i njihovim inventarima/zbirkama koje su zaštićena kulturna dobra. Slijedom toga, Ministarstvo kulture i medija je Odlukom Vlade Republike Hrvatske imenovano provedbenim tijelom Programa obnove kulturne baštine oštećene u potresu financiranog iz Fonda solidarnosti Europske unije, dok je Fond za oporavak i otpornost u pripremi.

S obzirom na brojna oštećenja kulturnih dobara i neprocjenjivu vrijednost koju navedena ugrožena kulturna baština predstavlja za Republiku Hrvatsku, Ministarstvo kulture i medija biti će u narednim godinama jedno od resornih tijela s najvećim zaduženjima i odgovornostima za cjelokupnu provedbu obnove na potresom ugroženim područjima, što će uključivati brojne i složene postupke provedbe javnih poziva i postupaka javne nabave u okviru programa zaštite kulturne baštine koje će biti moguće financirati iz različitih fondova Europske unije i drugih izvora financiranja.

Pomoć EUSF-a dobiva se u obliku bespovratnih sredstava koja je Europska komisija Provedbenom odlukom o dodjeli financijskog doprinosa iz EUSF-a za financiranje hitnih operacija i operacija oporavka nakon katastrofe Republici Hrvatskoj odredila i način izvršenja financijskog doprinosa. Iz navedenih fondova bespovratna sredstva moraju se iskoristiti u roku od 18 mjeseci od datuma kada je Komisija uplatila cjelokupni iznos pomoći.

Imajući u vidu specifičnost i opseg provedbe ovog i drugih programa zaštite kulturne baštine koje će biti moguće financirati iz fondova Europske unije (Fond za oporavak EU i drugi europski transnacionalni programi) koji uključuju kulturnu baštinu smatramo nužnim ustrojavanje dodatnog Sektora za upravljanje rizicima i provedbu programa zaštite kulturne baštine koji bi imao ulogu provedbenog tijela za programe koji se provode na kulturnoj baštini te vršio vrednovanje, provedbu i praćenje provedbe mjera zaštite kulturne baštine, a ujedno bi bio i ciljano zadužen za upravljanje rizicima od svih vrsta ugroza kulturne baštine, napose uzrokovanih prirodnim katastrofama (potresi, poplave i sl.)

Obnova kulturne baštine je kompleksna jer zahtijeva cjelovito sagledavanje stanja konstrukcije i svih drugih vrijednih elemenata građevine oštećenih u potresu te njihovu cjelovitu obnovu i očuvanje. Različiti fondovi za obnovu pred nas postavljaju zahtjeve u kojima je obnovu nužno sagledavati cjelovito, te ju provoditi kroz prihvatljive faze. Kulturna dobra oštećena u potresu zahtijevaju cjelovit pristup i cjelovitu obnovu jer je cjelovitost jedna od njihovih osnovnih značajki i ukupne vrijednosti.

Osim vidljivih oštećenja konstrukcije, zidane zgrade dodatno su izgubile znatan dio svoje mehaničke otpornosti, ali i drugih temeljnih zahtjeva za građevinu te je potreban interdisciplinarni pristup u njihovoj obnovi i zadovoljavanju suvremenih uvjeta korištenja, ali i njihovog očuvanja, stoga je u proces cjelovite obnove kulturne baštine potrebno od početka uključiti sve potrebne struke u skladu s njihovim ovlastima i kompetencijama.

Primarni i kratkoročni cilj je osigurati zdravlje i živote ljudi koji oštećene zgrade koriste ili se nalaze u njihovoj blizini, spriječiti nastajanje daljnjih šteta na kulturnom dobru, ali i očuvati utvrđene vrijednosti kulturnog dobra. Dugoročni cilj je upravo cjelovita obnova kulturnih dobara koja će osigurati sve potrebne suvremene uvjete korištenja, te očuvati i na odgovarajući način prezentirati vrijednosti kulturnih dobara. U tu svrhu nužno je u što kraćem vremenu osigurati potrebne uvjete za njihovu obnovu kako bi revitalizirali što veći dio vrijednih zgrada.

Kako bi iskoristili ponuđene mogućnosti financiranja, nužno je u tu svrhu pojačati kapacitete te osnovati sektor s potrebnim brojem iskusnih stručnjaka koji će odmah započeti s pripremom i realizacijom zaštite i obnove kulturne baštine posebno na potresom pogođenim područjima što se pokazalo nužnim u dosadašnjem angažmanu Ministarstva kulture i medija na kulturnoj baštini oštećenoj u potresu. Naime, postojeći kapaciteti su nedostatni i pokrivaju redovne programe koji se financiraju iz nacionalnog fonda i programa financiranih iz Europske unije koji su dugoročni i odnose se na sve djelatnosti Ministarstva kulture i medija te bi se upravo ustrojavanjem novog sektora omogućilo adekvatno preusmjeravanje dijela stručnih kapaciteta i kontinuirano ciljano djelovanje na provedbi programa zaštite i upravljanja rizicima na kulturnoj baštini.

Iz gore navedenih razloga u Upravi za zaštitu kulturne baštine predlaže se ustrojiti novi Sektor za upravljanje rizicima i provedbu programa zaštite kulturne baštine, kojeg čine Služba za upravljanje rizicima i pripremu i provedbu programa zaštite kulturne baštine, te Služba za praćenje upravljanja rizicima i programa zaštite kulturne baštine. Unutarnje jedinice ustrojavaju se sukladno odredbama Uredbe o općim pravilima za unutarnje ustrojstvo tijela državne uprave (NN broj 70/19) koja propisuje najmanji broj izvršitelja potreban za ustrojavanje pojedinih ustrojstvenih jedinica.

 Uredbom o unutarnjem ustrojstvu Ministarstva kulture i medija (NN broj 97/20) utvrđen je okvirni broj službenika i namještenika koji iznosi ukupno 492 izvršitelja, a ovim prijedlogom Uredbe predlaže se povećanje okvirnog broja državnih službenika i namještenika za ukupno 15 izvršitelja potrebnih za ispunjavanje obveza i nadležnosti Ministarstva kao provedbenog tijela za Program obnove kulturne baštine oštećene u potresu financiranog iz Fonda solidarnosti Europske unije te Fonda za oporavak i otpornost koji je u pripremi i drugih izvora financiranja. Sukladno tome, predlaže se utvrditi 507 izvršitelja kao novi okvirni broj službenika i namještenika Ministarstva kulture i medija, koji je sadržan u tablici u prilogu ove Uredbe i čini sastavni dio Uredbe o unutarnjem ustrojstvu Ministarstva kulture i medija. Radna mjesta u novoustrojenim jedinicama planiraju se najvećim dijelom popuniti kroz preraspodjelu službenika unutar Uprave za zaštitu kulturne baštine Ministarstva kulture i medija te eventualnim premještajem potrebnih stručnjaka iz drugih državnih i javnih tijela.

Sukladno važećoj Uredbi o unutarnjem ustrojstvu u Ministarstvu su ustrojene 63 unutarnje jedinice (Kabinet ministra, Glavno tajništvo, 5 Uprava, 15 Sektora, 29 Službi i 12 Odjela) kojima se pribraja još 19 Konzervatorskih odjela, dakle ukupno 82 unutarnje ustrojstvene jedinice. Ovim prijedlogom dopune Uredbe u Ministarstvu kulture i medija predlaže se dodatno ustrojiti 3 unutarnje jedinice, odnosno jedan Sektor sa pripadajuće dvije službe, te bi se sukladno tome Ministarstvo kulture i medija ustrojilo sa ukupno 85 unutarnjih ustrojstvenih jedinica.